গোপালদাস নীরজ

গোপালদাস সাক্সেনা (৪ জানুয়ারি ১৯২৫ - ১৯ জুলাই ২০১৮), জনপ্রিয়ভাবে নীরজ নামে পরিচিত, একজন ভারতীয় কবি এবং হিন্দি সাহিত্যের লেখক ছিলেন। গোপালদাস হিন্দি কবি সম্মেলনেরও একজন সুপ্রসিদ্ধ কবি ছিলেন। নীরজ চান্দা অউর বিজলি (১৯৬৯) চলচ্চিত্রের "কাল কা পাহিয়া" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি পহচান (১৯৭০)-এর "বাস ইয়েহি অপরাধ" ও মেরা নাম জোকার (১৯৭১)-এর "অ্যায় ভাই জরা দেখ কে চলো" গানের জন্য আরও দুটি ফিল্মফেয়ার পুরস্কারের মনোনয়ন লাভ করেন।

জীবন
শৈশব ও যৌবনকাল
তিনি ১৯২৫ সালের ৪ জানুয়ারি ভারতের উত্তর প্রদেশের ইটাওয়ার অন্তর্গত মহেভার নিকটবর্তী পুরাবালী গ্রামে জন্মগ্রহণ করেন। 
গোপালদাসের ছয় বছর বয়সে তার পিতার মৃত্যু হয়। দশম শ্রেণীর পর তাকে পরিবারের দেখাশুনার জন্য বিভিন্ন রকম কাজ করতে হয়। সেইসময় তিনি যমুনার জলে ঝাঁপ দিয়ে পয়সা তুলে আনতেন। পরে তিনি টাইপিস্ট এবং অন্যান্য কাজ করে তার স্নাতকোত্তর অবধি পড়াশুনা চালিয়ে যান।

কর্মজীবন
লেখার পাশাপাশি, তিনি একটি কলেজে শিক্ষকতা করে জীবিকা নির্বাহ করতেন এবং আলীগড়ের ধর্ম সমাজ কলেজে হিন্দি সাহিত্যের অধ্যাপক ছিলেন। তার কবিতা ও গানের অনেকগুলি হিন্দি চলচ্চিত্রে ব্যবহৃত হয়েছে এবং সেগুলি বিখ্যাত বলে মনে করা হয়। তিনি হিন্দি চলচ্চিত্রের জন্য কয়েকটি গান রচনা করেন এবং একজন গীতিকার হিসেবে অনন্য স্থান অর্জন করেন, যিনি হিন্দি ও উর্দু দুটিতেই সমানভাবে লিখতেন।

তিনি "নীরজ" ছদ্মনামে লিখতেন। তার শৈলীটি সহজবোধ্য এবং উচ্চমানের হিন্দি সাহিত্য বলে বিবেচিত। তিনি ১৯৯১ সালে পদ্মশ্রী এবং ২০০৭ সালে পদ্মভূষণে ভূষিত হন। 
১৮ জুলাই ২০১৮ সালে গোপালদাসের মৃত্যু হয়।कवि व गीतकार गोपाल दास नीरज का लंबी बीमारी के बाद निधन 

 তথ্যসূত্র 

বহিঃসংযোগ 


চলচ্চিত্র/এলবামের নামসহ গীতিকার নীরজের সঙ্গীতের তালিকা
 হিন্দী সাহিত্যে গোপালদাস নীরজের সকল কবিতা সঙ্কলন
 কবিতা কোষে গোপালদাস নীরজ 
 C.M. announces Rs. 20 lakh assistance for Gopaldas Neeraj Foundation
 International Hindi association features Gopaldas Neeraj
 গোপালদাস নীরজের জীবন ও শিল্প
 ভারতীয় সাহিত্য সংগ্রহে গোপালদাস নীরজের কার্য্যসমূহ
  An account from the Atlanta appearance by the poet Neeraj which took place in October 2004

বিষয়শ্রেণী:১৯২৫-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:আলিগড়ের ব্যক্তি
বিষয়শ্রেণী:ভারতীয় গীতিকার
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:হিন্দি ভাষার কবি
বিষয়শ্রেণী:হিন্দি ভাষার গীতিকার
বিষয়শ্রেণী:হিন্দি ভাষার লেখক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী